แบงก์โน้ตส์
ปัจจุบันโลกได้เชื่อมต่อเป็นหนึ่งเดียวกันหมดแล้ว
18 มิ.ย. 2555

จิ้งจกทัก
ปัจจุบันโลกได้เชื่อมต่อเป็นหนึ่งเดียวกันหมดแล้ว
หิมะละลายที่ขั้วโลกเหนือ น้ำดันมาท่วมหัวคนไทย




สถานการณ์การเลือกตั้งประเทศกรีซในวันที่ 17 มิ.ย. จึงกลายเป็นเป้าสายตาของคนทั้งโลกที่กำลังลุ้นระทึกว่าจะลากพาเศรษฐกิจและการค้าขายระหว่างกันจะออกหัวออกก้อย เรียกว่าลุ้นกันตาเหลือก
ขนาดซือเจ๊-ผ่องเพ็ญ เรืองวีรยุทธ ผู้ช่วยผู้ว่าการ สายตลาดการเงิน ธนาคารแห่งประเทศไทย (ธปท.) ยังบอกว่า ธปท.ไม่ได้มีการเตรียมการ หรือเตรียมมาตรการอะไรเป็นพิเศษในสัปดาห์นี้เพื่อรับมือกับสถานการณ์กรีซที่จะมีการเลือกตั้งในวันที่ 17 มิ.ย. เพียงแต่ต้องติดตามดูการเคลื่อนไหวของเงินทุนเคลื่อนย้ายไหลเข้าและออกให้ใกล้ชิดมากขึ้น
เพราะผลการเลือกตั้งอาจมีผลให้เงินทุนเคลื่อนไหวเร็วขึ้น เข้าออกเร็ว ส่วนในแง่การดูแลสภาพคล่องเงินเหรียญสหรัฐก็ต้องติดตามดูว่าปกติหรือไม่ มีความเพียงพอหรือไม่ จำเป็นต้องปล่อยเพิ่มหรือไม่ เพราะตลาดการเงินอาจจะกระเพื่อมจากผลการเลือกตั้งกรีซก็เป็นได้
ซือเจ๊บอกตรงๆ ว่า ในช่วงนี้เราต้องดูแลช่องต่างๆ ใกล้ชิดขึ้น เพื่อดูแลตลาดการเงินไม่ให้ผันผวนมาก และให้ตลาดไม่ขาดสภาพคล่อง
ขนาดบิ๊ก ธปท.ยังพร้อมรับมือ แล้วบรรดาบิ๊กส่งออกของไทยมิเงี่ยหูฟังม่ายได้แล้ว